รตท.ดวงดับ รถทับร่าง
จยย.ถูกชนล้ม เก๋งตามมาขยี้,สลดใจ รองสารวัตรจราจร สน.ยานนาวา วัยใกล้เกษียณ ชะตาขาด ขณะขี่รถ จยย.กลับบ้าน ถูกรถเฉี่ยวชนล้มกลิ้งกลางถนนวิภาวดีรังสิต มีรถเก๋งคนขับวัยโจ๋ขับชนซ้ำทับร่างบาดเจ็บสาหัส เจ้าหน้าที่ช่วยปั๊มหัวใจ แต่ช่วยชีวิตไม่ได้ดับอนาถ ลูกชายผู้ตายเผยเสียใจพ่อไม่ได้อยู่เห็นงานแต่งของตนเป็นตำรวจทำงานเหนื่อยมาทั้งชีวิต ขณะที่ พงศพัศ รุดดูศพระบุเป็นการตายในหน้าที่ ปูนบำเหน็จ 3 ขั้น 3 ชั้นยศ ,ตำรวจถูกรถชนทับร่างดับอนาถ เปิดเผยขึ้นเมื่อเวลา 15.45 น. วันที่ 20 ต.ค. ร.ต.อ.โชติวริทธิ์ ชัชชัยยากิตต์ พงส.งานศูนย์ควบคุมจราจรวิภาวดีรังสิตและทางพิเศษ กก.2 บก.จร. รับแจ้งอุบัติเหตุตำรวจถูกรถชนทับเสียชีวิต เหตุเกิดหน้าบริษัท การปิโตรเลียม แห่งประเทศไทย (ปตท.) จำกัด (มหาชน) สำนักงานใหญ่ ถนนวิภาวดีรังสิต แขวงลาดยาว เขตจตุจักร กทม. จึงไปตรวจสอบที่เกิดเหตุพร้อม พ.ต.ท.สนอง แสงมณี รอง ผกก.งานศูนย์ควบคุมจราจรวิภาวดีรังสิตและทางพิเศษ กก.2 บก.จร. และอาสาสมัครมูลนิธิป่อเต็กตึ๊ง,ที่เกิดเหตุบริเวณหน้าป้ายรถประจำทางช่องทางคู่ขนาน ฝั่งขาออก พบร่าง ร.ต.ท.ณรงค์ฤทธิ์ นากสุก อายุ 59 ปี ตำแหน่งรอง สว.จร.สน.ยานนาวา สภาพสวมเครื่องแบบตำรวจ นอนหงายจมกองเลือด แขนขวาหัก ไหปลาร้าหักสองข้าง ซี่โครงขวาหัก อาการ สาหัสนอนหายใจรวยริน จึงปั๊มหัวใจ แต่เสียชีวิตในเวลาต่อมา ใกล้กันพบรถ จยย.ยามาฮ่า รุ่นฟีโน่ สีขาว-แดง ทะเบียน ฬตล 667 กรุงเทพมหานคร พลิกคว่ำอยู่ ห่างไปเล็กน้อยพบรถเก๋งซูซูกิ รุ่นสวิฟท์ สีบรอนซ์ ทะเบียน ญศ 1981 กรุงเทพมหานคร มีนายเอกวิทชญ์ ไอน้ำทิพย์ อายุ 19 ปี คนขับ ยืนรอ มอบตัวกับตำรวจ,สอบสวนนายเอกวิทชญ์ให้การว่า ก่อนเกิดเหตุกำลังขับรถกลับบ้านพักย่านถนนแจ้งวัฒนะ กทม. เมื่อถึงจุดเกิดเหตุระหว่างกำลังขับรถตามคันหน้าปกติ จู่ๆรถคันดังกล่าวก็ได้หักเลี้ยวออกทางซ้ายโดยไม่ทราบสาเหตุ ทันใดนั้นก็เห็นร่างของตำรวจนอนอยู่บนถนน เนื่องจากเป็นระยะกระชั้นชิดทำให้ตนเบรกไม่ทัน ก่อนจะขับรถทับร่างดังกล่าว,ด้าน พ.ต.ท.สนอง แสงมณี กล่าวว่า ตำรวจยังไม่ได้แจ้งข้อกล่าวหากับนายเอกวิทชญ์ เนื่องจากอยู่ระหว่างการสอบสวน เพราะเนื่องจากมีพยานอ้างว่าเห็นรถเฉี่ยวชนผู้ตายล้มลงก่อนหน้านี้แล้วหลบหนีไป โดยนายเอกวิทชญ์จำรถคันที่เฉี่ยวชนไม่ได้ เพราะเหตุการณ์เร็วมาก จะต้องตรวจสอบจากกล้องวงจรปิดอย่างละเอียดอีกครั้ง,ต่อมาเวลา 17.30 น. พล.ต.อ.พงศพัศ พงษ์เจริญ รอง ผบ.ตร. พร้อมครอบครัวผู้เสียชีวิตได้เดินทางมาดูศพ พล.ต.อ.พงศพัศกล่าวว่า ได้สั่งการให้เจ้าหน้าที่นำศพของผู้เสียชีวิตส่งชันสูตรที่สถาบันนิติเวช รพ.ตำรวจ อย่างละเอียดอีกครั้ง วันที่ 21 ต.ค. ญาติจะติดต่อนำศพไปทำพิธีรดน้ำศพและสวดอภิธรรม ที่วัดหลักสี่ ผู้ตายถือว่าเสียชีวิตในขณะปฏิบัติหน้าที่ จะพิจารณาความดีความชอบ ปูนบำเหน็จ 3 ขั้น 3 ชั้นยศ ตามระเบียบสำนักงานตำรวจแห่งชาติ เรื่องคดีได้รับรายงานจากพนักงานสอบสวนว่า มีรถเฉี่ยวชน ร.ต.ท.ณรงค์ฤทธิ์ ก่อนจะถูกรถอีกคันวิ่งมาทับซ้ำจนเสียชีวิต อยากให้ผู้ที่ขับขี่รถคันแรกที่เฉี่ยวชนรีบเข้าให้ปากคำกับเจ้าหน้าที่ตำรวจโดยเร็ว,นายภูริษ นากสุก อายุ 36 ปี ลูกชายผู้เสียชีวิต กล่าวว่า ครอบครัวพักอยู่ที่แฟลตตำรวจทุ่งสองห้อง และพ่ออยู่ระหว่างเดินทางกลับบ้าน รู้สึกเสียใจมากกับเรื่องที่เกิดขึ้น เพราะตนกำลังจะแต่งงานวันที่ 13 พ.ย.นี้ ขณะนี้อยู่ระหว่างการเตรียมงาน แต่พ่อไม่มีโอกาสได้เห็นงานแต่ง ที่ผ่านมาพ่อทำงานหนักมาตลอด เป็นตำรวจตั้งแต่อายุ 18 ปี จนถึงตอนนี้อายุ 59 ปี จะเกษียณปีหน้า ต้องการให้เจ้าหน้าที่ดำเนินคดีกับผู้ที่กระทำผิดโดยเร็ว,ประวัติ ร.ต.ท.ณรงค์ฤทธิ์ นากสุก รอง สว.จร. สน.ยานนาวา เป็นนักเรียนพลตำรวจ รุ่น 45 รุ่นเดียวกับ พล.ต.ต.นิพนธ์ เจริญผล รอง ผบช.น. และ พล.ต.ต.วิชัย สังข์ประไพ ที่ปรึกษาผู้ว่าราชการกรุงเทพมหานคร
สลดใจ รองสารวัตรจราจร สน.ยานนาวา วัยใกล้เกษียณ ชะตาขาด ขณะขี่รถ จยย.กลับบ้าน ถูกรถเฉี่ยวชนล้มกลิ้งกลางถนนวิภาวดีรังสิต มีรถเก๋งคนขับวัยโจ๋ขับชนซ้ำทับร่างบาดเจ็บสาหัส เจ้าหน้าที่ช่วยปั๊มหัวใจ
ข่าวหน้า1,สนอง แสงมณี,รองสารวัตรจราจร,ยานนาวา,เกษียณ,ชะตาขาด,รถเฉี่ยว,รถเก๋ง,ตำรวจ,ข่าว,ไทยรัฐฉบับพิมพ์